
Amerika Esperantisto prezentas al la esperantistoj 
sin kiel bone funkcianta maŝino por la disvastigado de la 
lingvo. Jam en ĉiu ŝtato kaj provinco de Nordameriko ĝi 
havas kunhelpantajn partojn, kaj per tiuj ĉi ĝi senĉese dis- 
tribuas kaj dissemas propagandilojn. Sisteme kaj akurate 
ni konstante penadas pligrandigi ĝian efikecon. Pro tio, ke 
la laboro duobligas sian valoron kiam oni uzas bonan ilon, 
ni forte konsilas, ke 7/ uzu nian sperton kaj nian organizon, 
tiel ke via laboro havu plenan efikecon kaj portu al vi la 
kiel eble plej grandan rikolton. Kun tutaj niaj fortoj ni 
nun penadas, por ke nia februara propaganda numero estu 
bone redaktita, artiste presita kaj tute konvinkiga prezento 
de la afero por kiu ni laboras. Laŭ la poŝta leĝo de la U, 
Ŝ., estas permesate, ke ni presu nur dvod/e tiom da kajeroj, 
kiom estas venditaj. Tre gravas, ke ni presu grandegan 
nombron da tiu ĉi kajero, kaj tio ebliĝos zur se vi, karega 
kunlaboranto, komprenante tiun gravecon, mendos kelkajn 
nun pro via propra kalkulo. Ne sendu monon ĝis kiam vi 
ricevos la kajerojn kaj kontentiĝos. | Sed skribu tuj, nun: 


Sendu al mi dek (pli bone dudek aŭ kvindek) da la februara, kaj 
post la ricevo mi pagos po kvin cendoj. 


La numero dirita enhavos 32 paĝojn, iome pligrandigitajn. 

JEN! LA NOVA RONDO 


Rapidegante tra la senlimaj maroj de spaco, nia 
tera pilketo, kiel ludilo de ia juna diido, nun finas 
unu pluan rondiron. Kaj ĉe la komenco de la nova 
rondo, ni staru momenton kaj pripensu la demandon : 
kion signifas ĉi-tiu senfina rondirado, kaj al kio ĝi kon- 
dukas? Iam, antaŭ ducent rondoj, la homoj kredis 
sian loĝejon la centro de la tuta kreitaĵo. De tiam, 
oni konstatis, ke rilate al la tuto, nia terglobo havas 
malpli da graveco, ol milono de akvoguto rilate al la 
grandega terglobo mem. Sed tiu eltrovo ne multe 
ŝanĝis aŭ morojn aŭ religiojn de la homoj. Kvankam 
nun nenia homo, escepte ke li estas lertega mem- 
trompisto, povas sincere kredi sian rason la plej alta 
el la universo, la pli grava fakto ankoraŭ restas: ke 
por si mem la homa raso gravas super ĉiuj aliaj es- 
taĵoj. Kaj ĝuste laŭ proporcio kiel la lumo de la scio 
forpelis la nebulan Olimpon, en tia sama mezuro jam 
komprenas la homaro, ke amo al la dioj estas bagatelo, 
ĉar al ili kaj iliaj diaj aferoj apartenas la nemezur- 
eblaj kampoj de la senlima ĉielo. Sed ni, senflugilaj, 
pezpiedaj teranoj, algluitaj per mil fortoj al nia sfera 
bulo naĝanta tra etera maro, al ni estas permesate 
ke ni penadu sur ĝi dum ĝi rapide plenigas sepdekon da 
rondoj. Kaj por nia duma feliĉo, treege gravas, ke ni 
ne tro malpacigu inter ni mem. 

Al tiu celo ni disvastigu Esperanton. Kredeble 
la homoj neniam ĉesos, starante sur sia fluganta peco 
da stelaĵo, rigardi supren kaj sopiri, miri. Sed venos 
la tempo kiam, forgesinte Olimpon, ili kune kaj pace 
ellaboros la plejan feliĉon de la homaro. Kaj kiel 
utilega ilo por tiu ellaborado prezentas sin Esperanto. 

Ĉe la komenco de la nova rondiro tera, en ĉi-tiu 
jaro 1908, ni plifortigu nian decidon kaj pligrandigu 
nian penadon por Esperanto. Ni laboru, por ke, kiam 
ree ni trapasos jarfinon, ni povu postrigardi al granda 
tasko jam bone plenumita. 

En la novan rondon! Antaŭen! 


ŜLISSELBURGA FORTIKAĴO 
Laŭ rakontoj de unu maljuna Slisselburgano esperantigis D. Morgano 


Ŝlisselburga Fortikaĵo lokiĝas sur malgranda insuleto, 
ĝuste en tiu loko, kie rivereto Neva elfluas el Ladoga lago. 
Tiu ĉi insuleto estas tiel malgranda, ke fortikaĵaj muroj en 
multaj lokoj leviĝas rekte el akvo. Nur en unu loko verd- 
iĝas peceto da tero, kaj poste ĉie—akvo kaj ŝtono. El post 
muroj estas vidata nur pinto de preĝeja turo (sonorilejo). 
Mallarĝa markolo apartigas la fortikaĵon de tiu loko de la 
kontinento, kie staras Ŝlisselburgo; de kontraŭkuŝanta 
flanko aliĝas Ladoga lago. Apud la elfluo de Neva el la 
lago, ĝuste kontraŭ la fortikaĵo, lokiĝas malriĉa vilaĝeto 
Ŝersmetjevka. Inter tiu ĉi vilaĝeto kaj la fortikaĵo de longe 
fondiĝis mallarĝa interligo. La vilaĝeto liveras en la for- 
tikaĵon, kiel por servantoj en ĝi, tiel ankaŭ por arestitoj, 
lakton, ovojn, kokinojn, kc. Komuniko inter fortikaĵo kaj 
urbo iĝas per apartaj regnaj vaporŝipetoj. Preskaŭ meze 
de la fortikaĵa muro staras larĝa, masiva turo, nomata 
“cara” (reĝa). Tra tiu ĉi turo kondukas iro en la for- 
tikaĵon. Tage kaj nokte tiu ĉi irejo estas gardata de fortika 
gardistaro. Dekstre kaj maldekstre de eniro laŭlonge de 
la fortikaĵaj muroj, troviĝas loĝejoj por arestitoj kaj gard- 
antaro ; tie ĉi ankaŭ lokiĝas diversaj metiejoj. La fortikaĵa 
korto prezentas malgrandan placeton, malvastigitan de ĉiuj 
flankoj per malafablaj malliberejaj muroj. Sur tiu ĉi placeto 
troviĝas: preĝejo, domo de la komandanto de la fortikaĵo, 
diversaj servistejoj kaj aliaj konstruaĵoj, en kiuj loĝas ofic- 
iroj, kuracisto, pastro, k.t.p. Herbaroj kaj negrandaj 
grupoj de arboj, troviĝantaj inter la konstruaĵoj, ne povas 
moligi la pezan impreson, ricevatan per ĝenerala vido de la 
malliberejoj kaj turoj. 

Ĝis jaro 1867 Ŝlisselburga fortikaĵo estis preskaŭ la ĉefa 
loko de ekzilo kaj meto de ““krimuloj” kontraŭ la religio 
kaj la ŝtato. Tien ĉi estis ekzilataj la plej gravaj el la sek- 
retaj arestitoj. Sed en 1869 ĉiuj el simila speco “krimuloj” 
estis elkondukitaj el tiu ĉi, kaj la fortikaĵo estis aliformigita 
en militajn punrotojn. Fine, post dek jaroj, t.e. en 1879, 
punrotoj estis forigitaj kaj la fortikaĵo estis aliigita en dis- 
ciplinan batalionon. Sed Ŝlisselburga fortikaĵo ne tro lon- 

gan tempon estis libera de meto en ĝin politikajn ““krim- 
ulojn.” Dum la unuaj jaroj de la regado de Aleksandro 
Ill’a, tiu ĉi “caro-pacamanto,” estis decidite restarigi la 
antaŭan signifon de la Ŝlisselburga fortikaĵo, kaj por tiu ĉi 
celo aranĝi en ĝi novan malliberejon kun pli severa reĝimo. 
En tiu ĉi malliberejon estis decidite enŝlosadi ĉiujn plej 
agemajn, plej danĝerajn kaj nekvieteblajn agantojn de la 
partio ““Popola Volo.” En 1883 tiu ĉi malliberejo estis 
fine konstruita, kaj de Aŭgusto, 1884, ĝi komencis pleniĝadi 
de arestitoj. 

Ĝis 1869 en Ŝlisselburga fortikaĵo estis granda, oni 
povas diri rimarkinda, biblioteko. Ĝi konsistis ne. sole el 
rusaj libroj, sed ankaŭ francaj, germanaj kaj anglaj. Tiu 
ĉi biblioteko kolektiĝadis en la daŭro de multaj jaroj. ‘Tie 
ĉi en antaŭaj tempoj oni tenis riĉajn, klerajn kaj instruitajn 
homojn, posedintajn signifajn, iafoje grandegajn, vivrim- 
edojn. Multaj el ili, vivante tie ĉi, enskribis tien ĉi siajn 
bibliotekojn, kaj post morto aŭ liberigo oferis ilin je la pro- 
fito de la fortikaĵo. La registaro ankaŭ ĉiujare asignis su- 
fice grandan monsumon por plenigo de tiu ĉi biblioteko. 
Tiamaniere ĝi kreskis plie kaj plie. Sed en 1869 tuta tiu 
ĉi biblioteko, kune kun arĥivo, estis transdonita en ““I1l'an 
filion de propra de Lia Imperiestra Moŝto kancelario.” Nun 
en la fortikaĵo restas nur mizeraj restaĵoj de tiu biblioteko. 

Kiu neniam vidis kazematojn de ruslandaj politikaj mal- 
liberejoj, tiu ne povas prezenti al si eĉ proksimuman kom- 
prenon pri tio, kion prezentas per si kazematoj de Slissel- 
burga fortikaĵo. Ili prezentas nenion alian, ol mikroskop- 
ajn ĉelojn; mallumaj, malpuraj, krudaj, malvastaj (tri 
paŝoj laŭlarĝe kaj kvar kun duono laŭlonge ĉiu) lokiĝantaj 
laŭlonge de longa koridoro. Ĉiu el tiuj ĉi ĉeloj havas apar- 
tan pordon; en pordoj estas malgrandaj malfermoj por 
transdoni al enŝlosito nutraĵon. 

Multe da homoj estis enŝlositaj en tiu ĉi fortikaĵon, 
multe da ili mortis en tiuj ĉi muroj. Ne malofte tien ĉi oni 
enŝlosadis homojn junajn, plenajn je fortoj peroj kaj in- 
tencoj, je larĝaj, grandiozaj planoj, de kiuj estas tiel riĉa 
juneco. Tie ĉi ili pasigis dekojn da jaroj, maljuniĝis, mal- 
kapabliĝis, kadukiĝis, kaj oni ilin el tie ĉi ellasis grizaj, 
malfortaj, duonruinigitaj maljunuloj, jam kapablaj nek al 
vivo, nek al feliĉo. Multaj ne transportis teruregojn de 

enmeto fortikaĵa kaj freneziĝis aŭ, iom post iom malkapab- 
liĝante, idiotiĝis. Oni ekzilis tien ĉi kiel eminentajn grand- 
sinjorojn, tempajn favoratojn, tiel ankaŭ ordinarajn mortem- 
ulojn. Krom regnaj, politikaj “krimuloj,” antaŭan tempon 
tie ĉi turmentiĝis ankaŭ multaj “krimuloj” kontraŭ religio, 
kontraŭ la reganta eklezio, malgraŭ tio, ke por tiu speco de 
“krimuloj” ekzistis apartaj, specialaj monaĥejaj malliber- 
ejoj. Interalie, en Ŝlisselburga kazematoj oni tenis dum 
longaj jaroj kelkaj el gvidistoj de diversaj religiaj sektoj kaj 
instruoj. Multaj el ili tiamaniere mortis tie ĉi. Sed vi 
vane serĉus iliajn tombojn—ĉiuj el ili estis enterigitaj ĉiam 
nokte, sekrete. Tombistoj ne sciis kiun ili enterigis. Tamen 
ĉiuj tiuj ĉi ruzaĵoj ne ĉiam atingis sian celon. Estas okazoj, 
kiam sekretoj de malliberejaj servistoj malkovriĝis kaj ad- 
eptoj de tiu aŭ alia religia instruo eksciis kie nome estis en- 
terigita ilia instruisto. Tiam tiuj ĉi tomboj iĝis objekto de 
adoro. 

Kiom da rakontoj konserviĝas tie ĉi pri teruregoj de for- 
tikaĵa enmeto! Oni diras, ekzemple, ke krom “sakoj” (tiel 
estas nomataj fortikaĵaj ĉeloj), tie ĉi ekzistas ankoraŭ apar- 
taj subteraj malliberejoj, sub akvo. Tiuj ĉi malliberejoj 
kuniĝas, kvazaŭ, per apartaj subteraj trairoj. Juĝante laŭ 
kelkaj signoj, oni povas pensi, ke legendoj pri subteraj tra- 
iroj estas versimilaj. 

Multaj, observante kazematojn, serĉas postsignojn de 
sango sur muroj, ĉar preskaŭ ĉiuj, laŭ multaj sendubaj fak- 
toj, estas forte konvinkitaj, ke tie ĉi ekzistis inkvizicio! In- 
teralie oni rakontas, ke multajn el malliberuloj oni tenis 
dum tuta ilia vivo en klina stato. 

Jen ĝi, nia historia malliberejo! Jen ĝi, nia Bastille'o, 
nia Spandaŭ'o ! Preskaŭ du centjarojn ĝi estis timigilo 
por saĝo, eŝafodo por penso. Malĝojegan memoron ĝi lasis 
post si en la memoro de la popolo. Teruregan sangan rolon 
estis aljuĝite ludi al tiu ĉi fortikaĵo en tiuj mallumegaj tem- 
poj, en pleja disfloriĝo de malnobla, abomena cara aŭtokrat- 
ismo. Gia rolo estas rolo de ekzekutisto, inkvizitoro. 

Imagu al vi kavernon mallumegan, elhakitan el ŝtona 
maso, kun du truoj traboritaj en tiu ĉi maso. Tiuj ĉi an- 
stataŭas fenestrojn. Ili estas faritaj tiel alte, ke eĉ starante 
sur planko, aŭ pli ĝuste sur fundo de tiu ĉi kaverno, vi ne 
havas eblon ion vidi tra tiuj ĉi ““fenestroj.” Sed se vi eĉ 

prosperus enrigardi la neordinare profundajn truojn, tiam 
vi ekvidus nenion krom verdiĝintaj vitroj en dikaj fenestraj 
kadroj. Sunradioj neniam enpenetras tien ĉi, ne eklumigas, 
ne dispelas eternan mallumon, eternan krepuskon, kiu den- 
siĝas en la mallumaj anguloj de tiu ĉi “sako.” La muroj 
kaj arkaĵoj de tiu ĉi ““sako” spiras morton kaj putron. Vi 
sentas vin kiel ĥomon elirantan el katakombo. Kiel malprok- 
sime de tie ĉi sajnas tia vivo, tiuj homoj, tiu mondo, inter 
kiu vi ĵus vivis kaj agis! 

Putraĵo estas trasorbigita de la sufokanta aero. La spiro 
kumpremas de tiu ĉi aero; pulmoj rifuzas labori. Antaŭ 
okuloj stariĝas verdaj rondoj kaj makuloj. Pezaj, maldolĉaj 
pensoj penetras la kapon. Oni nevole pensas: kiom da 
altaj, belegaj ideoj pereis sub la arkaĵoj de tiuj ĉi mallum- 
egaj muroj! Kiom da intencoj puraj, altaj kaj noblaj, sufok- 
iĝis en mallumo de izola, porĉiama enmeto! 


POR LA RIDETO 
Esperantigis Martha A. Boughton 

Sinjorino Talmadge rakontis anekdoton pri infanineto: 
Unu tagon, vekiĝante el dormeto, ŝi ekriis: “Patrino, pro 
kio mi ploris, antaŭ ol mi ekdormis ?"’ 

Ŝia patrino ridetis kaj diris, ““Vi kriadis ĉar mi ne per- 
mesis al vi havi la poŝhorloĝon de via patro.” 

““Ho jes” ŝi respondis, “'mi nun rememoras.” Tiam 
sulkigante sian vizaĝon, ŝi daŭris, ‘‘Boo—boo—boo—, boo- 
hoo, boohoo !”’ 


Unu vidvino, kiam ŝia edzo mortis, elspezis $3500.00 

pro la tombStono, sur kiu ŝi faris skribaĵon : 
Mia malĝojo estas tiel granda, ke mi ne povas ĝin porti 

Antaŭ ol unu jaro pasis, ŝia malĝojo ankaŭ tiel pasis 
sufice, kaj ŝi edziniĝis kun junulo. Tiam ŝi aldonigis al 
la skribaĵo la vorton 

sole. 

Instruita pastro paroladis kun unu neinstruita. 

““Vi estis ĉe kolegio, ne vere ?”” diris la dua. 

““Jes, mi estis,” li respondis. 

““Mi estas tre dankema,” diris la nesciulo, ““ke la Dio 
estas malferminta mian buŝon sen lernado.'” 

““Tiu okazis en la tempo de Balaam” estis la respondo. 








QI 


LA KUNVENO 


Rakonto de Turgenef, el ruse eperantigis R. H. Geoghegan 
(Daŭrigate) 


Viktor maldiligente etendis la manon, prenis kaj sen- 
zorge flaris la florojn, kaj komencis turnigi ilin inter la 
fingroj kun reva seriozemo, rigardante aeren. Akulina ri- 
gardis al li. . En ŝia malĝoja mieno estis tiom da mola 
sindonemo, da respekta submetiĝo, kaj da amo! Ŝi kaj timis 
lin kaj ne kuraĝis plori, kaj adiaŭis kun li kaj admiris lin 
je la lasta fojo ; sed li kuŝigita, etendita kiel sultano kaj kun 
grandanima pacienco kaj cedemo toleris ŝian adoradon. Mi, 
mi konfesas, kun indigno konsideris lian ruĝeman figuron, 
sur kiu, trans hipokrita malestiminda indiferento sin mon- 
tris kontenta supersatigita vanteco. Akulina estis tiel ĉarma 
en tiu momento; tuta animo Sia fideme pasie sin devualigis 
antaŭ li, sin etendis, karesadis al li, kaj li. . . .li faligis la 
cejanojn sur la herbaĵon, tiris el flanka poŝo de la palto 
rondan vitraĵon en bronza randaĵo kaj provis enpremi ĝin 
sur la okulon, sed devis multe sin penigi por subteni ĝin 
per kuntirita frunto, allevita vango, kaj per la nazo mem— 
la vitraĵo ĉiam sin detiris kaj falis al li en la manon. 

““Kio estas tio ?”' demandis, fine, surprizata Akulina. 

““Monoklo,” respondis li kun graveco. 

“Por kio?” 

“Nu, por pli bone vidi.” 

“Montru do.” 

Viktor sulkigis la frunton, sed donis al ŝi la vitraĵon. 

“Gin ne rompu ; gardu.” 

““Ne timu, mi ĝin ne rompos.” Ŝi timeme almetis ĝin 
al sia okulo. ““Mi nenion vidas,” naive diris ŝi. 

“Sed ci la okulon fermu,” respondis li laŭ voĉo de ne- 
kontenta instruisto. 

Ŝi fermis la okulon antaŭ kiu ŝi tenis la vitraĵon. 

“Sed ne tiun, ne tiun, simplanimuletino, la alian!" ek- 
kriis Viktor kaj, ne permesante al $i korekti ŝian eraron, li 
formetis de ŝi la lorneton. 

Akulina ruĝiĝis, sensprite ridetis, kaj sin deturnis. 

“Videble al ni ĝi ne konvenas,” diris ŝi. 

““Ho| mi ĝin kredas !” 

La mizerulino silentadis kaj profunde sopiris. 

“Ha! Viktor Aleksandroviĉ, kiel tio estos al ni esti sen 
-” parolis $i tuje. 

Viktor viŝis la lorneton per la paltorando kaj metis ĝin 
ree en la poŝon. 


vi 


“Jes, jes,’’ ekdiris li fine, “al ci komence estos dolore 
efektive.” Li cedeme frapetis ŝin sur la ŝultro; ŝi dolĉe 
prenis la manon sur sian ŝultron kaj timeme ĝin kisis. ‘‘Nu, 
jes, jes, ci estas efektive filino bona,”” aldonis li, malmod- 
este ridetante; “sed kion fari? Ci mem juĝu ! al ni kun la 
sinjoro estas neeble tie ĉi resti; nun baldaŭ estos vintro kaj 
en vilaĝo vintre—ci mem scias—estas simple abomenindaĵo. 
Alia afero en Peterburgo! Tie simple estas tiaj mirindaĵoj, 
kiaj ci, simplanimulino, ankaŭ en revo al vi prezenti ne 
povas. Domoj tiaj, stratoj, kaj la societo, la civilizacio— 
estas simple admirindaĵo!” 

Akulina aŭskultis lin laŭ manĝegema atento, ete mal- 
ferminte la lipojn, kiel infano. “Alie,” aldonis li, retur- 
nante sin sur la tero “‘por kio mi al ci ĉion ĉi diras ? Certe 
ci tion kompreni ne povas.” 

“Kial do, Viktor Aleksandroviĉ? Mi komprenis, mi 
ĉion komprenis.'” 

““Jen, kia ŝi estas!” 

Akulina mallevis la kapon. 

“Antaŭe vi kun mi ne tiel parolis, Viktor Aleksand- 
roviĉ,'” diris Ŝi ne altiginte la okulojn. 

“Antaŭe ? antaŭe! Vidu ci... / Antaŭe !'' rimarkis li, 
kiel indigne. 

““Tamen, al mi estas tempo por iri'” diris Viktor, kaj jam 
li estas preskaŭ sin apoginta sur la kubuto, 

““Atendu ankoraŭ nemulte,'' laŭ petegema voĉo elparolis 
Akulina. 

““Kial atendi ? Nun fine mi adiaŭis kun ci. . ... 

“Atendu” ripetis Akulina. 

Viktor ree sin kuŝis kaj komencis fajĤ. Akulina ĉiam 
ne detiris de li la okulojn. Mi povis observi ke $i iom post 
iom falis en malkvietecon ; ŝiaj lipoj tremis, palaj ŝiaj van- 
goj malforte roziĝis. 

““Viktor Aleksandroviĉ,” ekdiris $i fine, laŭ disrompita 
voĉo; “al vi estas peke—al vi estas peke, Viktor Aleksan- 


droviĉ; ja, pro Dio! 

““Kio estas tiel peka ?’’ demandis li, sulkiginte la frun- 
ton, kaj ete li sin levis kaj turnis al ŝi la kapon. 

““Estas peke, Viktor Aleksandroviĉ. Se nur amindan 
paroleton al mi vi dirus por adiaŭo; se nur paroleton al mi 
vi dirus, al mi malfeliĉa orfino. . .”” 

“Sed kion mi al ci diros ?”' 

““Mi ne scias; vi tion pli bone scias, Viktor Aleksand- 
roviĉ. Jen vi forvojaĝas, kaj se nur paroleto. ... Kiel mi 
tion ĉi meritis ? '” 

““Kiel ci estas drola! Kion do mi povas ?” 

“Sed nur paroleto. .. .” 

“Nu, ŝi Sargadas ĉiam tiun saman,” 
kolereto kaj sin levis. 

“Ne koleru, Viktor Aleksandroviĉ,” rapide aldonis $i, 
apenaŭ detenante la larmojn. ; 

““Mi ne koleras, sed sole ci estas malsaĝa. Kion ci 
deziras ? Certe mi kun ci edziĝi ne povas ? Certe ne povas ! 
Nu, kion do ci deziras? Kion ?’’ Li forenŝovis la figuron 
kiel atendante respondon kaj disŝtrecis la fingrojn. 

““Mi, nenion. . . . nenion mi volas,” respondis ŝi bal- 
butante kaj apenaŭ kuraĝiĝante etendi ĝis li la tremantajn 
manojn ; ''sed ankaŭ, se nur vorteto por adiaŭo. ...” 

Kaj la larmoj forfluis ĉe ŝi laŭ rivereto. 

““Nu, tiel ankaŭ estas, ŝi komencas ploradi,” malvarm- 
sange elvortis Viktor, mallevante de malantaŭe la ĉapeton 
sur la okulojn. 

““Mi nenion volas,” almetis ŝi ploregante kaj kovrinte la 
vizaĝon per ambaŭ manoj; “kiele do al mi nun estos en la 
familio, kiele al mi ? Kaj kio do al mi alestos, kio fariĝos 
je mi, malfeliĉulino ? Al malamindulo oni edzinigos la orfi- 
non. Bedaŭrindega mi!” 

“Rekantadu, rekantadu,” laŭ duonvoĉo murmuris Vik- 
tor, piedbatante sur la lokon. 

““Kaj li, se nur vorteto, se nur unu. . . Tia kia ‘Akulina,’ 
tia kia ‘mi...’ ”” 

Subitaj korŝirantaj ploregoj ne permesis al ŝi fini la vor- 
tojn; ŝi faligis la figuron sur la herbaĵon kaj akreme, 
akreme forlarmadis. La longe entenata malĝojo elŝprucis 
sin fine laŭ torento. 

Viktor staris kelkan tempon apud ŝi; staris kelkan tem- 
pon, plialtigis la ŝultrojn, sin deturnis, kaj foriris laŭ gran- 


elvortis li kun 

daj paŝoj. 

Depasis kelkaj momentoj. . . . Ŝi kvietiĝis, suprentiris 
la kapon sin levis, posten rigardis, kaj frapis la manojn 
unu kontraŭ la alia ; preskaŭ $i kuris post li, sed la kruroj 
al ŝi sin defalĉis—$i falis al la genuoj. . . . Mi ne min tenis 
plu kaj antaŭensaltis ĝis ŝi; sed apenaŭ ŝi havis tempon 
por min rigardi antaŭ kiam $i kunigis la fortojn, kun mal- 
forta krio sin relevis kaj malaperis post la arboj, lasante la 
disĵetitajn florojn sur la tero. 

Mi staris kelkan tempon, kolektis la bukedon da cejanoj 
kaj foriris el la arbaro sur la kampon. La suno staris mal- 
alte sur la pale-hela ĉielo, radioj ĝiaj mem kvazaŭ estis pal- 
iĝintaj kaj malvarmigintaj; ili ne brilis, ili sin disŝutis laŭ 
unuforma, preskaŭ akva lumo. Ĝis la vespero ne restis pli 
multe ol duonhoro, kaj la ĉielruĝo apenaŭ sin ekfajris. Viv- 
ega vento rapide kuris al mi renkonte trans la flava kaj sek- 
iĝinta eksherbaĵo; rapidege sin suprenigantaj antaŭ ĝi, pre- 
terkuregis sur la vojo laŭlonge la arbarbordero, malgrandaj 
rekurbiĝintaj folioj. La flanko de la arbaro, turnita laŭ 
muro ĝis la kampo, tuta tremis kaj briletis laŭ malforta 
brilo, klare sed ne hele; sur la dube-ruĝa herbaĵo, sur la 
trunketoj de herbo kaj de pajlo, ĉie lumis kaj sin agitis sen- 
nombraj fadenetoj de aŭtunaj araneoj. 

Mi haltis. . . . mi fariĝis malgaja ; trans la ĝoja kvan- 
kam fre$a rideto de velkanta naturo, ŝajnis, sin traglitigis 
la melankolia timo de ne-malproksima vintro. 

Alte super mi, peze kaj tranĉe fendante la aeron per la 
flugiloj, pasis prudenta korvo, kiu deturnis la kapon, rigar- 
dis al mi de flanko, sin suprenigis, kaj intertempe blekante, 
sin kaŝis postla arbaron. Granda bando da kolomboj ne- 
atendite sin traportis en dra$ejon kaj, tuj sin turnigadinte 
laŭ kolono, klopodeme sin dismetis sur la kampon—divenigo 
de la aŭtuno. Iu ajn preterveturis post la nudigita mont- 
eto, laŭte bruegante per senenhava ĉareto. 

Mi revenis domen ; sed la imago de la mizera Akulina 
longe ne eliris el mia kapo, kaj cejanoj ŝiaj, delonge vel- 
kintaj, ĝis tiu ĉi sezono sin konservas ĉe mi. 

(La Fino) 











LA MIOZOTO 
El germana kanto de H. H. von Fallersleben tradukis H. Lincke. 


Mi konas unu floron 
En nia arbaret’, 
Kun ckul' ĉielblua 
Kiel viaj, karule? ; 
Kaj kvankam ne aŭdante 
Mi bonkomprenas ĝin, 
Paroletanta dolĉe: 


“Vi ne forgesu min!” 


Vidante viajn bluajn 
Okulojn, harule?, 

Mi pensas pri la floro 
En nia arbaret; 

Kaj ne povante diri 
Kiel mi amegas vin, 

La koro paroletas : 
“Vi ne forgesu min! 


ĜUU LA VIVON 


El germana kanto de Usteri mallongigis H. Lincke 


Guu la vivon 
Dum vi ĝin havas nun. 
Kolektu rozojn 
Antaŭ aŭtun. 


Serĉante nur por malkonten?, 
Por dornoj en la mondtorent’, 
Ni ofte kun indiferent” 
Forjetas la violojn. 


Guu la vivon .... ke. 


Jen, post la pluvo je maten? 
La suno brilas, kay la gren’ 
Elmaturigas sian ben’ 
Pli bone pro la pluvo. 


Guu la vivon .... kc. 


Honeste ĉiam agu vi, 
Kaj en la haos' tie ĉi 
Ne sen bonŝanco estos vi, 
Kaj via kanto estos: 


Guu la vivon .... ke. 

KVAR INTERESAJ ELPENSAĴOJ 
I. Stenografio Por Blinduloj 


La estimata, mortinta Daktoro Javal, en sia bonega 
verko titolita ‘‘Inter Blinduloj,” priskribis pri la manko 
kaj granda dezirindeco eltrovi ian metodon de internacia 
stenografio uzebla de blinduloj. Kompreneble, ĝi necese 
devas esti en Brajlo reliefskribebla. Multe da personoj in- 
teresiĝos, kaj ne malmulte el ili tre ĝojos, eklernante ke 
metodo antaŭ nelonge estis elpensita por angleparolantaj 
blinduloj de Sinjoro Alfred Wayne, de Birmingham, Eng- 
land, kaj, kredeble, simila sistemo povus fariĝi taŭga por 
ĉiuj blinduloj kiuj scias Esperanton. Eble, ĝi fine estos el- 
verkita por plenumi ĉiujn internaciajn mankojn kaj bezon- 
ojn. La sistemo supre citita estas uzata en nova skrib- 
maŝino kiu portas kunvolvaĵon da papero tre mallarĝa. 
Sur tiun paperon, kiu estas sufice longa por daŭri kelkajn 
horojn, blinda stenografisto povas reliefskribi en Brajlo tre 
rapide. Unu el tiuj maŝinoj estas uzata en la Perkins In- 
stitution por blinduloj, en South Boston, Massachusetts, 
kie ĝi ja estas tre ŝatata. 

Il. La Telegrafono 


Amerika kompanio nun promesas fari kaj baldaŭ vendi 
specialan formon de la mirega telegrafono elpensita de 
Poulsen, en Danujo. En tiu ĉi nova (projektata) maŝino, 
oni uzos malgrandajn diskojn elfaritajn el ŝtalo, sur kiujn 
la parolanto povos paroli, kaj kiujn li tiam povas sendi ien 
en la mondo. La ricevinto nur devos enmeti tian diskon 
en sian propran telegrafonon kaj li aŭdos la vortojn sur- 
diritajn sur ĝin. Rapide venu la feliĉa tago kiam oni povos 
interkorespondi parole. 

Ill. Skribmaŝino Por Aŭtomate Duobligi Leterojn. 

Per nova skribmaŝino, ĵus elpensita de Sinjoro McCall, 
en Columbus, Ohio, oni povas skribi la tekston de letero 
sur specialan paperon, tiamaniere ke la tipoj tranĉas tra la 
papero, kiu, tial, poste montras multe da malgrandaj truoj 
iom similaj al la ŝajno de meĥanika muzikaĵo uzata en aŭ- 
tomataj fortepianoj. Oni ankaŭ simile traskribas sur apar- 
tan paperon, la necesajn datojn, adresojn, kaj salutojn. La 
du paperoj tiel tranĉitaj tiam enmetiĝas en du partojn de la 

nova skribmaŝino kiu funkciadas per elektra motoro. Unue, 
ĝi enskribas iun adreson, k.t.p., kaj tiam, due, la skrib- 
maŝino efektive komencas aŭtomate elskribi la tekston de 
la originala letero, laŭlitere. Tia maŝino devas esti tre 
utila al grandaj firmoj aŭ kompanioj kiuj skribas multe da 
leteroj ĝuste similaj, unuj al la aliaj, sed adresitaj al div- 
ersaj personoj. Ĉiu letero ŝajnas esti originala, kiel ĝi vere 
estas, ĉar ĉiu letero skribiĝas aparte. Tiu ĉi maŝino povas 
skribi ĉirkaŭ 200 vortojn ĉiuminute, tio estas, i2,000 ĝis 
15,000 ĉiuhore. 
IV. Skribado Aŭtomata Per Diktado 

Sinjoro McCall, uzante la principojn de la maŝino ĵus 
priskribita, nun proponas fari, kaj efektive, parte ellaboris 
provan pli miregan skribmaŝinon, en kiun oni povos endiri 
leteron tiel kiel en ordinaran telefonon, kaj la maŝino aŭto- 
mate elskribos la leteron en romajn tipojn. Afero preskaŭ 
nekredebla ! Sinjoro McCall tre atente ekzamenis, kun mik- 
roskopo, la figurojn de multe da literaj sonoj kiel ili sin 
montras sur la cilindro de ordinara fonografo, kaj li fine 
sukcesis interdistingi inter ili, ĝis nun, li povas respondigi 
elektran pintaĵon kiu presigas romajn tipojn sur ordinaran 
paperon el kunvolvaĵo. Li tion faras laŭ cent (roo) da 
diversaj sonoj lingvaj. Simila projekto estis priskribita en 
la ĵurnalo monata Scientific American, por la 23a de Nov- 
embro, 1907a, sur paĝo 379. 


PRI NOVA FLUGMAŜINO. 


Lasta sukceso de aerostatoj (direkteblaj balonoj) ŝovis 
tro malantaŭen la ĝisnunajn rezultatojn de la eksperimentoj 
kun aeroplanoj kaj ilin preskaŭ malaperigis. La aerostatoj 
$ajnis preferindaj per sia pli granda sendanĝereco, dume ĉe 
aeroplanoj la sendanĝero de aerveturanto neniom estis 
garantiita, aŭ nur sufiĉe ŝirmita. 

Grandegan ŝanĝon alportas la aeroplano, kies modelon 
post multjaraj sperto kaj studado, same kiel post multaj 
eksperimentoj konstruis juna aerveturisto bohema. La nova 
aeroplano montras la sole eblan vojon al ĝusta solvo de la 
problemo de absoluta sendanĝereco kaj perfekta direkteb- 

leco de dinamikaj flugmaŝinoj. Ĝi estas malpeza kaj tre 
simpla ; flugante ĝi ne almetas platojn al kontraŭstaro de l' 
aero. Eventuale se la maŝino ĉesus funkciadi, ĝi tute mal- 
rapide falos teren, ĉar la flugiloj de ĉiuj flankoj de la maŝino 
formas platojn kapablajn tute malhelpi la falegon, kies 
rapidon moderigos 36 kvadrataj metroj da flugiloj. 

La nova aeroplano ekleviĝas birdmaniere. Kelke da 
flugiloj, kies platoj faras 72 kvadratajn metrojn, venkas per 
potenca svingado la tre malgrandan pezon kaj revenas en 
sian originalan situacion, tranĉante la aeron per akraj 
randoj, kaj per propra inercio anstataŭiĝas per aliaj flugiloj, 
preparitaj por funkciadi. 

La modelo mem surprizas per sia simpla kaj cela kon- 
struo, kaj la skribanto de tiu ĉi artikolo konvinkiĝis, ke 
ĉi tiu aeroplano signifas templimon en la aerveturado, de 
kiu ĉesos la demando pri la principoj de artefarita flugado, 
ĉar hodiaŭ ĝi estas jam solvita. 

Ĉiujn demandojn kaj proponojn koncerne la plej novan 
eltrovaĵon respondos la skribanto, kiu la modelon vidis, 
sed detale priskribi ne rajte povas. Li esperas, ke la juna 
aerveturanto jam baldaŭ povos transdoni sian modelon al 
formiĝonta kompanio. Samideanoj, bonvolu afable traduki 
ĉi tiun artikolon kaj ĝin publikigi nacilingven en viaj 
gravaj ĵurnaloj. 

—J. F. Kuhn, Vnstruisto, Jiĉin, Bohemujo, Aŭstrio 


EL LA PRESEJARO ESPERANTISTA 


(lan esperantan libron tie ĉe priskribitan, aŭ alian esperantan libron, kie 
ajn publikigitan, oni povas mendi ĉe Amerika Esperantisto. kaj ĉe 
ni ankaŭ aboni aŭ aĉeti unu ekzempleron de ia eŭropa gazeto). 


Esperantista Kantaro.—La jenan verketon aranĝis 
kaj eldonis Sro. Karl Jost, el Zurich, Svisujo. Ĝi enhavas 
dektri kantoj, el kiuj dekdu estas aranĝitaj por kvar voĉoj, 
kaj tre utilus por la entuziasmigo de niaj kunvenoj. La 
prezo estas Sd. 40. Provizon da la Kantaro oni baldaŭ 
havos ĉe Amwerika Esperantisto. 


Slava Revuo. Uni promesas, ke je la komenco de la 
jaro 1908, aperos nova gazeto, sub la citita titolo. Ĝi kon- 
sistos, diras la eldonontoj, plej multe el tradukaĵoj el la 
slava literaturo. Oni ankaŭ petas la sendon de tradukaĵoj 

el aliaj lingvoj. Pri ĉio, adresu Sron. F. Vejmelka, Ben- 
eŝov apud Praha, Bohemujo, Aŭstrio. 


Naŭlingva Etimologia Leksikono.— Tiun ĉi por la 
lingvisto aŭ verkisto tre gravan verkon preparis Louis Bas- 
tien kaj publikigis la Presa Esperantista Societo. Prezo, 
Sm. r.20. La libro enhavas 247 paĝojn, kun la Esperantaj 
vortoj sekvataj de siaj sinonimoj (kiam ili devenas el sama 
radiko) en ok aliaj lingvoj, nome: latina, franca, itala, 
hispana, portugala, germana, angla kaj rusa. iu propa- 
gandisto trovus la libron plej utila, ĉar ĝi plene pruvas la 
internaciecon de la radikaro de Esperanto. 


Unua Legolibro.—Tiu ĉi verko de 179 paĝoj de la 
bonege konata verkisto, Dro. Kabe, prezentas al la leganto 
graditajn legaĵojn je la plej klara stilo de l' aŭtoro. Kom- 
encas la unuan parton anekdotoj kaj rakontoj, sekvataj de 
mallongaj interesaj diversaĵoj. La dua parto enhavas el- 
tiraĵojn de noveloj, frazlibreton kaj modelojn de leteroj. Tiu 
ĉi libro, prezo 1.50 Markoj (0.75 Sm), tre utilas al Esper- 
antaj studentoj kiuj povas tre profite uzi ĝin tuj post eller- 
nado de gramatiko, kaj ĝi estas aĉetebla ĉe Lsperanto Ver- 
lag Moller & Borel, Berlin, S., Germanujo. 

(J. W. Marelius, Chicago) 





Konkordanco de la Ekzercaro. —Ellaboris Alfred E. 
Wackrill, kun antaŭparolo de Rektoro E. Boirac. Tiu ĉi 
grava verketo promesas esti nur komenco de serio da similaj 
libroj kiuj, sendube, devos esti tre utilaj kaj tre uzeblaj je 
la tuta Esperantistaro. La unua libreto, nun priskribata, 
enhavas 95 paĝojn kaj prezentas alfabete ĉiun vorton aper- 
antan en la “Ekzercaro''de Zamenhof, kun la diversaj frazoj, 
tiamaniere montrante ĉiun apartan uzon de ĉiuj tiaj vortoj. 
Tre malmulte da preseraroj sin trovas. Mi tre favore re- 
komendas la verketon al ĉiu Esperantisto. La prezo ne 
aperas. Adresu: Hachette & Ko., 79, Boulevard St. Ger- 
main, Paris, France. E.F. MeP. 





La Faraono. Interesega romano historia, tradukita el 
pola lingvo de Dro. Kazimierz Bein (Kabe), kaj publikigita 
de Hachette kaj Ko., Paris. Tiu ĉi granda verko (jam 
aperas du volumoj, kiujn tria sekvos), estas samtempe tre 
interesa kaj tre instrua. La scenejo estas Egipto; tempo, 
antaŭ kvardek centjaroj; la heroo, egipta princo, Ramzes, 
poste faraono. La aŭtoro tranĉe analizis ne sole la homan 
karakteron, sed ankaŭ la instituciojn. Kiu ajn legos ‘‘La 
Faraono,” tiu ne evitos ĝian influon, kaj ĉiu liberanima 
homo certe ĝuos ĝin. Kaj ĝuante, oni povas certigi al si, 
ke li legas bonan Esperanton, ĉar pri tio sufiĉas la nomo 
mem de la tradukinto. 





DEKLARACIO DE LA GAZETOJ 


Por gardi kontraŭ la danĝerajn sekvojn de libera ripar- 
ado kaj “plibonigado” de nia lingvo, multaj gazetoj ĝis nun 
estas aliĝintaj al la Esperantista Gazetista Asocio, kiu kon- 
sistas el ĉiuj gazetoj, kies direktoroj subskribis la jenan dek- 
laracion, akceptitan kaj reaprobitan de la gazetistaj kun- 
venoj en Boulogne 1905, Genevo 1906, kaj Cambridge 1907 ; 

“La subskribintoj, redaktoroj de esperantistaj gazetoj, 
promesas : 

“Unue: Klopodi por atingi en siaj gazetoj kiel eble plej 
grandan korektecon de la lingvo kaj obeadi la regulojn kaj 
fundamenton de la Zamenhofa lingvo Esperanto. 

“Due; Eviti ĉiujn farojn aŭ diskutojn, kiuj celadus iel 
ajn Ŝi i la Zamenhofan lingvon. ’ : y 
e: Rekomendi nur eldonaĵojn, verkojn, gazetojn, 
kiuj same obeas la regulojn kaj fundamenton de la Zamen- 
hofa lingvo; kaj se ili raportas pri aliaj, almenaŭ montri 
iliajn neakcepteblajn flankojn.” 

Aliĝis al tiu Deklaracio: Lingvo Internacia, La Revuo, 
Juna „Esperantisto, Tra la Mondo, Esperanto, Internacia 
Scienca Revuo, Espero Katolika, Espero Pacifista, L’Es- 
perantiste, The British Esperantist, Germana Esperantisto, 
Bulgara Esperantisto, Pola Esperantisto, Ĉesky Esper- 
antist, Svisa Espero, Laboro, Socia Revuo, American Es- 
peranto Journal, Brazila Esperantisto, Paris-Esperanto, 
Amerika Esperantisto. 








Pri la supra deklaracio, oni devas klarigi ke eble neniu 
el la subskribintoj konsideras, ke Esperanto es 
perfektaĵo. Certe tion ne kredas Zamenhof mem. Kaj tiu 
netuŝebleco de la fundamento, pri kiu tiel ofte parolas kaj 
skribas la estroj de Esperantujo, estas la sole ebla defendilo 
kontraŭ disrompado kaj nenieco por nia afero. 

LA GAZETARO ESPERANTISTA 


Antaŭen Esperantistoj! Esperanta kaj hispana lingvoj. Jara abono, 
Fr,3. Apartado 927, Lima, Peruo. 

Brazila Revuo Esperantista: Monata, portugala kaj esperanta lingvoj 
Jare, 6 frankoj. A'ua da Assemblea, 46, Rio de Janeiro, 

Ĉasopis Ĉeskych Esperantisti: En bohema kaj Esperanto. Jarabono. 
Fr. 375. Praha 22, 313, Bohemujo. 

Esperanta Ligilo: Monaia organo en reliefpunktoj por blinduloj, Jara 
abono, Fr. 3. 74. Cart, 12, rue Soufftot, Pari, 

Esperantisten: Sveda kaj Esperanta. Jarabono, Fr. 3.50. Adreso 
P. Ahlberg, 38, Surbrunnsgaten, Stockholm. 

Esperanto: Esperanta-hungara, monata; Jarabono, Kr. 3.80. Adreso: 
Sro, Marich Agoston, Zoi-ut 59, /V', 8. IX, Budapi 

Esperanto: Duonmonata gazeto en Esperanto. Jarabono. Fr.3. Ori 
adresu: //. Hodler, 9, rue Bovy-Lysberg, Geneva, Svisujo, 

Esperanto-Bladet Helpa Lingvo Dana kaj esperanta; jarabono, Kr 
1.20, no. G. Monster, 54 b; Kopenhago O. 

Espero Katolika: Monata : malfermita por ĉiuj demandoj esceple 
politikaj. Pro. Em. Peltier, Ste-Radegonde, Tours, Francujo. 

monata organo de “'Pacifisto," internacia societo por 
la paco. Fr. 5. Gaston Moch, 26, rue de Chartres, Neuilly 
Setne, Francujo. 

Finna Esperantisto: Jare, Fmk. 1.50.  Zlarejo Esperantista, Hel 
sinki, Finulando. 

Foto-Revuo: Monata gazeto fotografa, franca kaj esperanta lingvoj 
Fr. 5. Charles Mendel, 118 rue d' Assas. Par 

Germana Esperantisto: Monata, en germana kaj esperan: 
Jarabono, Mk. 3. Afoller 6» Borel, 95 Prinzenstrasse. Berlin 

Internacia Scienca Revuo: Monata; jarabono Fr. 7. Adreso: 8, rue 
Bovy-Lysberg, Geneva, Svisujo, 

Internacia Socia Revuo: Monata; ĵaraboro, Fr. 6: k 
R. Louis, 45, rue de Saintonge, Paris 171. 

Juna Esperantisto: Monata gazeto por junuloj. instruistoj kaj lernantoj. 
Jarabono, Fr. 2.50, Presa eramtista Societo, rue Lace- 
pede, Puris. 

La Belga Sonorilo: Duonmonata organo en franca, flandra kaj esper 
anta lingvoj. Jarabono, 5 frankoj. /. Coox. Duffel, Belgujo. 
L'Esperantiste: Monata, franca kaj Esperanto. 

Lonviers, Eure, Francujo. 

La Revuo: Internacia monata literatura gazeto, kun !onstanta kun 
laborado de Dro. Zamenhof. Jare, Fr. Hachette & Ko. 79 
boulevard St. Germain, Paris. 

La Suno Hispana: Monata, redaktata hispane l kaj esperante. Jarabono. 
Fr. 3. A. Jiminez Loira, Vaiencia, Hispanujo. 
Lingvo Internacia: Monata tutmonda revuo esperantista: jara abono 
= Fr. 5; kun literatura aldono. 7.50. Presa Esperantista Sorfeto, 

33. rue Lacepede, Paris. 

Lumo: Monata organo, bulgara kaj esperanta; jara abono, 5 (ran 
Jvan Nenkov, Strato sv. Gorska 2: 29, V.-Tirnovo, Bulgarujo, 

Pola Esperantisto : Monata organo de polaj esperantistoj. Jare, Fr. 2.50. 

“Societo Esperanto”, Leopolo (Lwow), Galicio, Austria 

Ruslanda Esperantisto: Monata. rusa-esperanta. Jarabono, 3 rubloj 

e: Societo “Espero,” Bolŝ. Podjaĉeskaja 24, St. Peterburgo 

Svisa Espero: Monata organo de Svisa Esperantista Societo. Jarabono. 
Fr. 2.50. Adresu: 7h. Renard, 6, Vieux College, Geneva, 

The American Esperanto Journal : Organo oficiala de la American 
Esperanto Association, Jarabono, unu dolaro; kun membriĝo en 
la 4 E. A. $1.50. Adreso: Boulevard Station, Boston, Mass., 
U. 

The British Esperantist: Monata, angla kaj Esperanto. Jarabono, 3 
ŝilingoj. Mo. 13, Arundel Street, Strand, London. 

Trala Mondo: Tutmonda revuo esperanta, multilustrata; jare, Fr.$ 
kvaronjare, Fr, 2.25, unu numero .75. Sin turnu al Zya /a Mondo, 
15, boulevard des Deux-Gares, Meudon, (S.-et-O), France. 

